|  |
| --- |
| Устав Республиканского общественного объединения «Белорусский детский фонд» |
| **1. АГУЛЬНЫЯ ПАЛАЖЭННІ** [http://www.smorgon.grodno.unibel.by/sm.aspx?uid=4542](http://www.smorgon.grodno.unibel.by/sm.aspx?uid=4540)**1.1.** Рэспубліканскае грамадскае аб’яднанне “Беларускі дзіцячы фонд” (далей па тэксту РГА “Беларускі дзіцячы фонд”) з’яўляецца самастойнай, масавай няўрадавай, дабрачыннай арганізацыяй, дзейнасць якой скіравана на дапамогу дзецям, якая кіруецца ў сваей рабоце дзеючай Канстытуцыяй Рэспублікі Беларусь, Дэкрэтам Прэзідэнта Рэспублікі Беларусь № 2 ад 26.01.1999 года, Законамі Рэспублікі Беларусь “Аб грамадскіх аб’яднаннях” i “Аб правах дзіцяці”, іншым дзеючым заканадаўствам i дадзеным Статутам.    РГА “Беларускі дзіцячы фонд” з’яўляецца правапераймальнікам Беларускага аддзялення Савецкага дзіцячага фонду імя У.І.Леніна (1988-1991).    Поўная назва РГА “Беларускі дзіцячы фонд” на рускай мове – Республиканское общественное объединение “Белорусский детский фонд”, скарочаная – РОО “Белорусский детский фонд”.    **1.2.** РГА “Беларускі дзіцячы фонд” i яго арганізацыйныя структуры з’яўляюцца юрыдычнымі асобамі.    **1.3.** РГА “Беларускі дзіцячы фонд”, яго мясцовыя арганізацыі, маюць пячатку, штамп, эмблему i разліковыя paxyнкі ва ўстановах банкаў, а таксама органы друку.    **1.4.** РГА “Беларускі дзіцячы фонд” ажыццяўляе сваю дзейнасць ва ўзаемадзеянні з дзяржаўнымі органамі ўлады i кіравання і іншымі грамадскімі аб’яднаннямі.    РГА “Беларускі дзіцячы фонд” можа выступаць заснавальнікам i ўдзельнічаць у дзейнасці іншых рэспубліканскіх, міжнародных, грамадскіх аб’яднанняў i арганізацый, дзейнасць якіх скіравана на абарону правоў дзяцей, уступаць у якасці раўнапраўнага партнера ў міжнародныя грамадскія аб’яднанні, фонды, асацыяцыі i т.п., падтрымліваць з iмi прамыя міжнародныя кантакты i сувязі, заключаць адпаведныя пагадненні. Узаемаадносіны з імі ажыццяўляюцца на аснове дагавора аб супрацоўніцтве.    РГА “Беларускі дзіцячы фонд” ажыццяўляе сваю дзейнасць на тэрыторыі Беларусі, але можа мець свае прадстаўніцтвы i ў іншых дзяржавах.    **1.5.** РГА “Беларускі дзіцячы фонд”, яго мясцовыя арганізацыі могуць:    - у адпаведнасці з дзеючым заканадаўствам ажыццяўляць вытворча-гаспадарчую i іншую дзейнасць, ствараць прадпрыемствы i іншыя гасразліковыя арганізацыі з мэтай прыцягнення сродкаў дзеля выканання статутных задач;    - праводзіць аукцыены, выстаўкі-продажы твораў літаратуры, мастацтва i іншых вырабаў, дабрачынныя канцэрты, ажыццяўляць іншыя, не забароненыя заканадаўствам мерапрыемствы;    - ажыццяўляць за кошт уласных сродкаў будаўніцтва аб’ектаў вытворчага, сацыяльнага прызначэння;    - атрымліваць грашовыя сродкі, маемасць, гуманітарную дапамогу ад айчынных i замежных спонсараў, займацца дзіцячым аздараўленнем i турызмам, у тым ліку – замежным ва ўстаноўленным заканадаўствам парадку.    **1.6.** Юрыдычны адрас РГА “Беларускі дзіцячы фонд”: 220005, Рэспубліка Беларусь, г.Мінск, праспект Францыска Скарыны -31. **2. МЭТЫ, ЗАДАЧЫ, МЕТАДЫ ДЗЕЙНАСЦІ**    **2.1.** Галоўнай мэтай РГА “Беларускі дзіцячы фонд” з’яўляецца абарона правоў i інтарэсаў дзяцей, аказанне ім матэрыяльнай, маральнай i іншай дапамогі i падтрымкі, i ў першую чаргу – дзецям-сіротам, дзецям, якія знаходзяцца пад апекай, пацярпеўшым ад аварыі на Чарнобыльскай атамнай станцыі, з шматдзетных i няпоўных сямей, хворым i дзецям-інвалідам.    **2.2.** Для рэалізацыі сваей мэты РГА “Беларускі дзіцячы фонд” выконвае задачы:    - аб’ядноўвае грамадзян i арганізацыі, працоўныя калектывы для выканання праграм, накіраваных на дапамогу хворым дзецям, сіротам, інвалідам, на ўдасканальванне ўcix аспектаў ix выхавання i развіцця. Аказвае асаблівую ўвагу дзецям, пацярпеўшым ад аварыі на Чарнобыльскай атамнай электрастанцыі;    - садзейнічае распрацоўцы i ажыццяўленню агульнарэспубліканскіх, рэгіянальных i мясцовых праграм, скіраваных на праблемы дзяцей. У экстрэмальных выпадках дапамагае дзецям, якія не з’яўляюцца грамадзянамі Рэспублікі Беларусь;    - разам з дзяржаўнымі i грамадскімі арганізацыямі РГА “Беларускі дзіцячы фонд” дамагаецца ўмацавання аўтарытэту i ролі сям’і, арганізоўвае грамадскую апеку над дамамі дзіцяці, дзіцячымі дамамі, школамі-інтэрнатамі, дзіцячымі дамамі сямейнага тыпу, аказвае дапамогу дзіцячым бальніцам i санаторыям, сем’ям, якія ўзялі пад апеку дзяцей-cipoт, садзейнічае вучобе i працаўладкаванню выпускнікоў школ-інтэрнатаў, аказвае ім неабходную дапамогу;    - выяўляе, вывучае i прапагандуе карысныя ініцыятывы, накіраваныя на паляпшэнне ўмоў развіцця дзяцей, станоўчы вопыт адпачынку дзяцей, забяспечвае гэтым ініцыятывам i вопыту матэрыяльную, маральную i арганізацыйную падтрымку;    - выяўляе таленавітых, здольных дзяцей, дапамагае ствараць неабходныя ўмовы для развіцця ix таленту, устанаўлівае спецыяльныя стыпендыі;    - развівае рознабаковае міжнароднае супрацоуніцтва ў галіне вывучэння i рашэння праблем дзяіцінства, супрацоўнічае з гэтай мэтаю з Дзіцячым фондам ААН (ЮНІСЭФ), іншымі міжнароднымі арганізацыямі;    - забяспечвае шырокую галоснасць дзейнасці праз свае выданні, а таксама ў рэспубліканскай перыедыцы, на радые i тэлебачанні.    **2.3.** РГА “Беларускі дзіцячы фонд” арганізуе сваю дзейнасць гуманнымі, дэмакратычнымі метадамі на прынцыпах галоснасці, калегіяльнасці ва ўзаемаадносінах з дзяржаўнымі органамі ўлады, грамадскімі аб’яднаннямі i pyxaмi, асобнымі грамадзянамі.    **2.4.** За асобыя заслугі перад РГА “Беларускі дзіцячы фонд” i гуманістычную дзейнасць у абароне дзяцінства Прэзідыум РГА “Беларускі дзіцячы фонд” можа ўзнагароджваць грамадзян Рэспублікі Беларусь i іншых краін, арганізацыі прэміяй “Друг дзяцей”, Ганаровай граматай i іншымі ўзнагародамі РГА “Беларускі дзіцячы фонд”.    **2.5.** Віды дзейнасці, на якія патрабуецца ліцэнзія, магчымы толькі пасля атрымання на ix дазволу ў адпаведных органах. **3. ЧЛЕНСТВА РГА “БЕЛАРУСКІ ДЗІЦЯЧЫ ФОНД”, ПРАВЫ I АБАВЯЗКІ ЧЛЕНАУ**    **3.1.** РГА “Бeлapycкi дзiцячы фонд” – масавая грамадская арганізацыя, якая мае фіксаванае членства. Яго членамі могуць быць грамадзяне Рэспублікі Беларусь, іншых рэспублік i кpaiн, асобы без грамадзянства, пастаянна пражываючыя на тэрыторыі Рэспублікі Беларусь, якія дасягнулі ўзросту 16 гадоў, прымаюць Статут РГА “Беларускі дзіцячы фонд”, аказваюць добраахвотную матэрыяльную, арганізацыйную i іншую дапамогу РГА “Беларускі дзіцячы фонд” у рэалізацыі яго праграм i задач. Асоба, якая жадае стаць членам РГА “Беларускі дзіцячы фонд” абавязана заявіць аб гэтам кіруючаму органу мясцовай арганізацыі.    **3.2.** Юрыдычныя асобы ўдзельнічаюць у дзейнасці РГА “Беларускі дзіцячы фонд” праз cваіx прадстаўнікоў. Прадстаўнікі юрыдычнай асобы прымаюць удзел у рабоце грамадскага аб’яднання на падставе службовых паўнамоцтваў або даверанасці;    **3.3.** Член РГА “Беларускі дзіцячы фонд” мае права:    - удзельнічаць ва ўсіх мерапрыемствах i акцыях РГА “Беларускі дзіцячы фонд”;    - прапаноўваць, выбіраць i быць абраным у выбарчыя органы РГА “Беларускі дзіцячы фонд” (Дырэктарам, Старшыней, членам Праўлення ці Рэвізійнай Kaмicii – па дасягненні 18 гадоў);    - самастойна ці з удзелам зацікаўленых грамадскіх арганізацый са згоды сям’і праводзіць абследванне ўмоў жыцця дзяцей, забеспячэння ix правоў на адукацыю, выхаванне, выбар прафесіі, медыцынскае абслугоўванне, прымаць меры па ліквідацыі выяўленых недахопаў;    - уносіць у кіруючыя органы РГА “Беларускі дзіцячы фонд”, органы дзяржаўнай улады i кіравання прапановы, скіраваныя на ажыццяўленне мэт i задач РГА “Беларускі дзіцячы фонд”, удзельнічаць у ix рэалізацыі.    **3.4.** Член РГА “Беларускі дзіцячы фонд” абавязаны:    - выконваць данны Статут;    - абараняць інтарэсы дзяцей, змагацца супраць дзеянняў, якія наносяць урон дзяцінству, аказваць аднаразовую ці сістэматычную матэрыяльную дапамогу, арганізацыйнае ці iншае неабходнае садзейнічанне РГА “Беларускі дзіцячы фонд”;    - удзельнічаць у рэалізацыі праграм РГА “Беларускі дзіцячы фонд”.    **3.5.** Актывісты РГА “Беларускі дзіцячы фонд”, грамадзяне i арганізацыі, якія аказваюць матэрыяльную, арганізацыйную ці іншую дапамогу РГА “Беларускі дзіцячы фонд”, могуць атрымліваць адпаведны дакумент, які падцвярдждае ix дабрачынную дапамогу РГА “Беларускі дзіцячы фонд”. **4. СТРУКТУРА РГА “БЕЛАРУСКІ ДЗІЦЯЧЫ ФОНД”. КІРУЮЧЫЯ ОРГАНЫ І ІX ПАУНАМОЦТВЫ** **4.1.** Аснову РГА “Беларускі дзіцячы фонд” складаюць яго гарадскія, раенныя i абласныя аддзяленні, а таксама, аддзяленні ці ўпаўнаважаныя РГА “Беларускі дзіцячы фонд” на прадпрыемствах, ва ўстановах, навучальных установах i арганізацыях, якія ажыццяўляюць сваю дзейнасць згодна з данным Статутам.    **4.2.** Аддзяленні РГА “Беларускі дзіцячы фонд” ствараюць па рашэнню вышэйстаячага кіруючага органа РГА “Беларускі дзіцячы фонд”:    абласныя – па рашэнню Праўлення РГА “Беларускі дзіцячы фонд” пры наяўнасці 2 i болей гарадскіх ці раенных арганізацый;    гарадскія i раенныя – па рашэнню кіруючага органа абласнога аддзяленя РГА “Беларускі дзіцячы фонд” пры наяўнасці 3 i болей членаў РГА “Беларускі дзіцячы фонд”.    **4.3.** Аддзяленні маюць тыя ж мэты i задачы, што i РГА “Беларускі дзіцячы фонд” i працуюць у адпаведнасці з дадзеным Статутам. Іх вышэйшыя органы самастойна вызначаюць структуру выбарчых органаў.    **4.4.** Вышэйшым органам РГА “Беларускі дзіцячы фонд” з’яўляецца Канферэнцыя. Канферэнцыя склікаецца адзін раз у пяць гадоў.    Пазачарговая Канферэнцыя можа быць склікана па рашэнню Праўлення, яго Рэвізійнай Kaмicii, ці па патрабаванню большасці абласных аддзяленняў РГА “Беларускі дзіцячы фонд”.    Нормы прадстаўніцтва i парадак выбрання дэлегатаў на Канферэнцыю вызначаецца Праўленнем, на пазачарговую Канферэнцыю – Прэзідыумам РГА “Беларускі дзіцячы фонд”.    Канферэнцыя:    - вызначае важнейшыя задачы i асноўныя накірункі дзейнасці РГА “Беларускі дзіцячы фонд”;    - прымае статут РГА “Беларускі дзіцячы фонд”, уносіць у яго змяненні i дапаўненні;    - выбірае большасцю галасоў Праўленне, Рэвізійную Kaмiciю;    - заслухоўвае i абмяркоўвае справаздачы Праўлення i Рэвізійнай Kaмicii;    - разглядвае іншыя пытанні дзейнасці РГА “Беларускі дзіцячы фонд”;    - Канферэнцыя правамоцна, калі на ей прысутнічае не меньш 2/3 абраных дэлегатаў. Рашэнні прымаюцца простай большасцю галасоў ад ліку прысутнічаючых, а па пытаннях аб спыненні дзейнасці фонду – не меньш 2/3 галасоў ад абраных дэлегатаў.    **4.5.** Кіруючым органам РГА “Беларускі дзіцячы фонд” з’яўляецца Праўленне. Праўленне РГА “Беларускі дзіцячы фонд” выбіраецца тэрмінам на 5 гадоў у колькасці, якая ўстанаўліваецца Канферэнцыяй.    Праўленне:    - арганізуе выкананне рашэнняў Канферэнцыі;    - кipye дзейнасцю РГА “Беларускі дзіцячы фонд” у перыяд паміж Канферэнцыямі;    - yнociць змяненні ці дапаўненні ў Статут, з абавязковым наступным зацверджаннем на Канферэнцыі;    - выбіpae ca свайго складу простай большасцю галасоў старшыню Праўлення, Дырэктара i Прэзідыум РГА “Беларускі дзіцячы фонд” тэрмінам на 5 гадоў;    - заслухоўвае справаздачы i інфармацыі аб дзейнасці Прэзідыума;    - заслухоўвае інфармацыі аб даходах i расходах, зацвярджае найбольш важныя праграмы i праекты, перспектыўныя сметы расходаў i даходаў;    - зацвярджае ўзоры пячатак, штампаў, сімволікі i іншай атрыбутыкі;    - частку свaix паўнамоцтваў можа перадаваць Прэзідыуму;    - разглядае іншыя пытанні дзейнасці РГА “Беларускі дзіцячы фонд”.     Пры Праўленні РГА “Беларускі дзіцячы фонд” з ліку яго членаў i актыву могуць стварацца камісіі i іншыя фарміраванні па асноўных напрамках дзейнасці РГА “Беларускі дзіцячы фонд”.    Паседжанні Праўлення альбо Пленумы РГА “Беларускі дзіцячы фонд” праводзяцца па меры неабходнасці, але не радзей аднаго разу ў год.    Пленум правамоцны, калі на ім прысутнічае больш палавіны яго членаў. Рашэнні прымаюцца адкрытым галасаваннем простай большасцю галасоў ад ліку прысутнічаючых.    **4.6.** Выканаўча-распарадчым органам РГА “Беларускі дзіцячы фонд” з’яўляецца Прэзідыум. Пасяджэнні Прэзідыума праводзяцца па меры неабходнасці, але не радзей аднаго разу ў квартал.    Прэзідыум:     - накіроўвае i кантралюе дзейнасць мясцовых арганізацый, апарату РГА “Беларускі дзіцячы фонд”, заслухоўвае справаздачы аб ix рабоце;   - распараджаецца фінансавымі i матэрыяльнымі сродкамі РГА “Беларускі дзіцячы фонд”;    - разглядае i зацвярджае гадавыя каштарысы расходаў i даходаў, ажыццяўляе кантроль за ix выкананнем, распрацоўвае i зацвярждае праекты i праграмы РГА “Беларускі дзіцячы фонд”;    - можа выйсці на паседжанне кіруючых органаў абласных i раенных аддзяленняў з рэкамендацыямі па кадравых i праграмных пытаннях;    - частку свaix паўнамоцтваў можа перадаваць Дырэктару;    - разглядвае іншыя пытанні дзейнасці РГА “Беларускі дзіцячы фонд” i яго мясцовых арганізацый.    Прэзідыум правамоцны, кaлi на ім прысутнічае не меньш палавіны яго членаў. Рашэнні прымаюцца адкрытым галасаваннем простай большасцю галасоў з ліку прысутнічаючых.    **4.7.** Для аператыўнага рашэння бягучых пытанняў з члена Прэзідыума выбіраецца Бюро Прэзідыума ў складзе Дырэктара i некалькіх членаў Прэзідыума.    Бюро Прэзідыума засядае пры неабходнасці, але як правіла, не радзей аднаго разу ў два тыдні.    Бюро правамоцна, калі на ім прысутнічае не меньш палавіны яго членаў. Рашэнні прымаюцца адкрытым галасаваннем простай большасцю галасоў з ліку прысутнічаючых.    **4.8.** Вышэйшыя пасады РГА “Беларускі дзіцячы фонд” – Старшыня Праўлення i Дырэктар.    Старшыня Праўлення:    - выбіраецца на паседжанні Праўлення (далей Пленуме) з ліку членаў Праўлення простай большасць галасоў тэрмінам на 5 гадоў i ў сваей рабоце падсправаздачны Праўленню;    - кipye паседжаннямі Праўлення РГА “Беларускі дзіцячы фонд”;    - прадстаўляе РГА “Беларускі дзіцячы фонд” у органах дзяржаўнай улады i кіравання Рэспублікі Беларусь i іншых краінах;    - выконвае свае абавязкі на грамадскіх пачатках;    - выконвае іншыя функцыі ў рамках cваix паўнамоцтваў.    Дырэктар РГА “Беларускі дзіцячы фонд”:    - выбіраецца на Пленуме Праўлення з ліку членаў Праўлення простай большасцю галасоў тэрмінам на 5 гадоў i ў сваей рабоце падсправаздачны Праўленню;    - валодае ўciмi правамі i паўнамоцтвамі кіраўніка юрыдычнай асобы;    - без даверанасці дзейнічае ад імя РГА “Беларускі дзіцячы фонд”;    - арганізуе рэалізацыю праграм дзейнасці РГА “Беларускі дзіцячы фонд”, вырашае цякучыя пытанні планавання, фінансавання матэрыяльна-тэхнічнага забяспячэння РГА “Беларускі дзіцячы фонд”;    - забяспечвае выкананне рашэнняў Праўлення РГА “Беларускі дзіцячы фонд”;    - адкрывае банкаўскія рахункі; - распараджаецца фінансавымі i матэрыяльнымі сродкамі, маемасцю РГА “Беларускі дзіцячы фонд”;    - праводзіць розныя здзелкі i юрыдычныя акты, заключае дагаворы i пагадненні;    - зацвярджае штатны расклад, прымае i звальняе штатных супрацоўнікаў, кipye работай апарата;    - прадстаўляе РГА “Беларускі дзіцячы фонд” у зносінах з органамі дзяржаўнай улады i кіравання, прадпрыемствамі, грамадскімі арганізацыямі, у тым ліку i замежнымі;    - падпісвае разам з галоўным бухгалтарам фінансавыя дакументы;    - выдае даверанасці;    - разглядае іншыя пытанні ў межах сваей кампетэнцыі.    **4.9.** Кантрольны орган РГА “Беларускі дзіцячы фонд” – Рэвізійная камісія, якая:    - выбіраецца Канферэнцыяй РГА “Беларускі дзіцячы фонд” тэрмінам на 5 гадоў. Яе колькасны склад вызначаецца Канферэнцыяй;    - Рэвізійная камісія збіраецца на паседжанні па меры неабходнасці, але не радзей чым тры разы за справаздачны перыяд;    - паседжанні Рэвізійнай Kaмicii правамоцны, калі на ix прысутнічаюць не меньш палавіны яе членаў. Рашэнні прымаюцца адкрытым галасаваннем простай большасцю галасоў з ліку прысутнічаючых;    - кантралюе фінансавую i гаспадарчую дзейнасць выбарных органаў РГА “Беларускі дзіцячы фонд”, яго мясцовых органаў, прадпрыемстваў i гасразліковых арганізацый РГА “Беларускі дзіцячы фонд”;    - рэвізуе стан i ўлік матэрыяльных каштоўнасцей, правярае тэрмін i правільнасць выканання прынятых рашэнняў Праўлення, Прэзідыума, працу з пісьмамі, прапановамі i заявамі грамадзян;    - старшыня выбіраецца членамі Рэвізійнай Kaмiccii са свайго складу простай большасцю галасоў;    - члены Рэвізійнай Kaмiccii не могуць быць выбраны ў іншыя выбарчыя органы, быць кіраўнікамі i галоўнымі спецыялістамі ў створаных РГА “Беларускі дзіцячы фонд” гасразліковых структурах.    **4.10.** Усе рашэнні калегіяльных органаў афармляюцца пратаколамі.    **4.11.** Дакументы РГА “Беларускі дзіцячы фонд” ва ўстаноўленым парадку, у адпаведнасці з дзеючым заканадаўствам, здаюцца ў нацыянальны apxiў Рэспублікі Беларусь. **5. СРОДКІ, МАЕМАСЦЬ I ФІНАНСАВА-ГАСПАДАРЧАЯ ДЗЕЙНАСЦЬ**    **5.1.** Сродкі РГА “Беларускі дзіцячы фонд” фарміруюцца:    - з ycix відаў добраахвотных i ўступных узносаў, ахвяраванняў i адлічэнняў грамадзян Рэспублікі Беларусь i грамадзян іншых краін, працоўных калектываў, грамадскіх арганізацый, нацыянальных i міжнародных арганізацый;    - паступленні ад правядзення аукцыенаў, выставак-продажу, падораных РГА “Беларускі дзіцячы фонд” каштоўнасцей i вырабленай прадукцыі, выдавецкай i канцэртнай дзейнасці;    - адлічэнняў ад прыбытку юрыдычных асоб, зацверджаных РГА “Беларускі дзіцячы фонд”;    - з даходаў ад самастойнай вытворча-гаспадарчай, фінансавай i іншай дзейнасці, а таксама іншых не забароненых законам паступленняў.    **5.2.** Усе ахвяраванні РГА “Беларускі дзіцячы фонд” рэгіструюцца ў яго бухгалтэрыі ці бухгалтэрыях мясцовых арганізацый.    **5.3.** Грашовыя сродкі РГА “Беларускі дзіцячы фонд” выдаткоўваюцца ў адпаведнасці з яго мэтамі i задачамі.    **5.4.** РГА “Беларускі дзіцячы фонд” i яго мясцовыя арганізацыі могуць ужываць дабрачынныя паступленні ў памерах, зацверджаных рашэннем прэзідыума РГА “Беларускі дзіцячы фонд”, на правядзенне Пленумаў, аплату камандыровак, выданне cвaix газет, часопісаў, значкоў, сувеніраў i іншай прадукцыі, на расходы, звязаныя с сустрэчай спонсараў i партнераў, падтрымку дзейнасці падведамасных прадпрыемстваў i арганізацый, аплату, матэрыяльную дапамогу i прэміраванне штатных супрацоўнікаў РГА “Беларускі дзіцячы фонд” i яго актыву i іншыя гаспадарчыя патрэбы i мерапрыемствы. **6. ЛІКВІДАЦЫЯ РГА “БЕЛАРУСКІ ДЗІЦЯЧЫ ФОНД”** **6.1.** РГА “Беларускі дзіцячы фонд” можа быць ліквідавана альбо рэарганізавана па рашэнню Канферэнцыі, прынятым большасцю ў дзве трэці галасоў абраных дэлегатаў, ці па рашэнню Вярхоўнага Суда Рэспублікі Беларусь.    **6.2.** Усе сродкі i маемасць РГА “Беларускі дзіцячы фонд”, якія застануцца пасля пагашэння даўгоў, перадаюцца яго правапераймальніку ці накіроўваюцца на мэты, прадугледжаныя дадзеным Статутам.    **6.3.** РГА “Беларускі дзіцячы фонд” не адказвае па даўгах свaix членаў гэтак жа як i яны не адказваюць па яго даўгах.  |